Shine (Take That-ის სიმღერა)
Shine — ჯგუფ Take That-ის სიმღერა და სინგლი. იგი შეტანილია მის 2006 წლის სტუდიურ ალბომში Beautiful World. სინგლი გამოიცა 2007 წლის 26 თებერვალს. სიმღერაში წამყვანი ვოკალი ჯგუფის წევრ მარკ ოუენს ეკუთვნის. აღსანიშნავია მისი სპეციალური ვერსია, რომელიც შესრულდა 2010 წელს, BBC Radio1-ის ეთერში, ბარლოუსა და ჯგუფის ყოფილ წევრ, რობი უილიამსის მიერ. სიმღერის ოფიციალური მუსიკალური ვიდეოს რეჟისორია ჯასტინ დიკელი. ვიდეოს პრემიერა გაიმართა Channel 4-ზე, 2007 წლის 25 იანვარს.